(วัยลน คนอันตราย)
(7 เดือน)
(ศูนย์ฝึกหัดเยาวชนสแตนด์ลิง) (ผู้เข้าเยี่ยม)
(ไบรโอนี อริสตัน) (นักจิตวิทยาคลินิก)
คุณทำงานที่นี่เหรอ
เป็นผู้เข้าเยี่ยมค่ะ
อ้อ
ไง อยากเข้ามาในห้องสักแป๊บไหม
ขอโทษที ฉันมาสายไปหน่อย
ไม่เป็นไร ผมเห็นคุณขึ้นมาจากในกล้องแล้ว
เขากำลังถูกพาตัวมา
เห็นว่าเขาเกี่ยวข้องกับเหตุความรุนแรง
ได้ข่าวด้วยเหรอ
มีรายงานขึ้นไปน่ะ
- จะเป็นประโยชน์มากถ้าฉันได้เห็น… - มันเกี่ยวด้วยเหรอ
กับเรื่องการประเมิน
ฉันอยากเห็นค่ะ
ก็ได้ ผมจะเปิดเมกะพอร์ต
เขาเงียบมากเลยล่ะ
ไม่รู้ว่านั่นเกี่ยวไหมนะ
สิ่งที่ผมคิดและสังเกตเห็น ไม่รู้เกี่ยวกับเรื่องที่คุณประเมินไหม
นี่ไง
- มีแค่รอยช้ำกับแผลข่วน - ฉันอ่านรายงานแล้วค่ะ
- พวกเขาโทษกันไปมา - ฉันรู้ ฉันอ่านรายงานแล้ว
คุณมาพบเขาห้าครั้งแล้วสินะ
ค่ะ
รู้หรือยังว่าจะเขียนอะไรในรายงาน
ถ้ารู้แล้ว ฉันคงไม่มาหรอก
อีกคนหนึ่ง… พวกคุณอีกคนน่ะ เขามาแค่สามครั้งก็…
คุณพูดมากกว่านี้ไม่ได้ มันจำเป็นที่ฉันจะต้องไม่รู้ว่า
นักจิตวิทยาอีกคนพูด คิดหรือว่าทำอะไร
สิ่งสำคัญคือต้องประเมินให้ถูก ไม่ใช่ให้เร็วที่สุด
- โทษที ผมนี่มันโง่จริงๆ - ไม่ ฉัน… นั่นเป็นหลักการทำงานของฉันน่ะ
ครับ เจมี่พร้อมแล้ว ผมจะพาคุณไป
ฉันต้องไปกดช็อกโกแลตร้อนจากตู้ก่อน
ผมจำได้
ปล่อยผมซะ!
ไม่ ปล่อยซะ!
อืม เรามีแล็บทรมานอยู่ที่ชั้นใต้ดิน
รัฐบาลอนุมัติแล้ว ทุกอย่างลับสุดยอด
นั่นอะไร
เขาชอบให้ใส่มาร์ชแมลโลว์ในช็อกโกแลตร้อน
คุณเอาจริงเอาจังชะมัด ผมไม่เคยทำแบบนั้นเลย
นั่นน่าจะเป็นมาร์ก
เขาโดนหม้อน้ำลวกทั้งตัว น่าสงสารมาก
แต่ผมก็ไม่รู้ว่าเขาทำอะไรถึงต้องมาอยู่ที่นี่
เขาไม่ได้โด่งดังเหมือนเจมี่ของคุณ
- เร็วเข้า รีบไปสิ - พวกเราสองคนกำลังไป
เอาล่ะ เรียกผมได้นะ
- คุณโอเคนะ - ค่ะ
- ไง เจมี่ - ไงครับ
- เรียกเราได้เสมอนะ - ค่ะ
- เธอก็ด้วย เจมี่ - ครับ
เราจะคอยจับตาดู โอเคนะ
ช็อกโกแลตร้อน
ได้โรยไหม
เพียบเลยล่ะ
จำได้ด้วย ขอบคุณนะ
ฉันเหลือแซนด์วิชไว้ครึ่งหนึ่งด้วย เผื่อว่าเธอหิว
ไส้อะไร
ชีสกับแตงกวาดอง
ไม่มีมะเขือเทศเหรอ
มะเขือเทศไม่ค่อยเข้ากันกับแตงกวาดอง
ไม่มีสลัดเหรอ
ฉันควรเอามาให้เธอเหรอ
ไม่มีมะเขือเทศ ไม่มีสลัด มีแค่ชีสกับแตงกวาดอง
- เธอจะเอาไหม ฉันเก็บไว้กินก็ได้นะ - ไม่ๆ ผมเอา
แตงกวาดองนี่ผมไม่แน่ใจเท่าไร แต่… ผมเอา
- คุณทำเองเหรอ - ใช่
- คุณทำแซนด์วิชด้วย - คิดว่ามันแปลกหรือไง
เปล่า แม่ผมก็ทำ
งั้นเราสองคนก็เหมือนกัน
อร่อยจัง
มันร้อนนิดๆ
ร้อนก็ไม่เป็นไร
- เธอดูดีขึ้นกว่าคราวก่อนนะ - หมายความว่าไงครับ
สีหน้าเธอเริ่มดูดีแล้ว
- พูดเหมือนยายแก่เลย - จริงอ่ะ
"สีหน้าเธอเริ่มดูดีแล้ว เธอไม่ได้ป่วยขนาดนั้น"
ดัดเสียงเก่ง
ไม่หรอก
เจอปู่ย่าตายายบ่อยไหม
ช่วงหลังๆ ก็ไม่
ฉันหมายถึงก่อนจะเกิดเรื่อง
ครับ เจอบ้าง
แค่ฝั่งพ่อ พ่อแม่ของพ่อผม ส่วนแม่ผมไม่ถูกกับตายาย
อืม เราคุยเรื่องนั้นกันไปแล้ว
แล้วพ่อแม่ของพ่อเธอเป็นคนยังไง
ไม่รู้สิ ก็เหมือนพ่อ
หมายความว่ายังไง
พวกเขาชอบให้อะไรเป็นอย่างที่ชอบ "ไม่มีน้ำเกรวี่ แย่จัง"
ไม่ก็ "ถ้ามีสักแผ่นล่ะก็ ขอเอามากินกับมื้อค่ำหน่อย อแมนด้า"
สักแผ่นนี่อะไร
ขนมปังไง
- เป็นไฮโซหรือไง - เปล่า แต่ฉันมาจากคนละที่กับเธอ
งั้นถ้าไม่เรียกขนมปังเป็นแผ่น คุณจะเรียกว่าอะไร
ขนมปังมั้ง
ไฮโซจริงด้วย
ถ้าฉันเป็นแล้วเธอพอใจ ฉันเป็นก็ได้
แล้วคุณเรียกปู่ว่าอะไร ต้องเรียกว่า "คุณปู่" แหงๆ
- เปล่า - ผมว่าใช่
ฉันเรียกว่า "ปู่จ๋า"
หา
จริงอ่ะ
จริงสิ
- ให้ตาย ผมไม่เคยได้ยินคำนั้นมาก่อน - ฉันก็ไม่รู้ว่าทำไม
โอเค ปู่ฉันน่าจะขอให้เรียก ฉันไม่แน่ใจ
คุณนี่ไฮโซจริงด้วย
แล้วจะไม่ลองแซนด์วิชหน่อยเหรอ
เดี๋ยวผมค่อยกินทีหลัง คือ… แตงกวาดองน่ะ
ผมเกลียดมัน
เธอเกลียดมันเหรอ
- ฉันทำพลาดแล้วสิ - พลาดจริง
โอเค
แล้วเราคุยเรื่องเธอหน่อยได้ไหม
เธอคิดว่าพ่อของเธอเหมือนกับปู่สินะ
ครับ ไม่รู้สิ
แค่เพราะพูดจาเหมือนกันเหรอ หรือพวกเขาทำอะไรเหมือนกัน
พ่อเธอกับพ่อเขาเป็นคนยังไง
ก็เป็นผู้ชาย
โอเค ถ้าใช้คำว่า "มีความเป็นชาย" จะได้ไหม
คุณใช้คำนั้น
เวลาได้ยินคำว่า "มีความเป็นชาย" ฉันจะนึกภาพพวกเขาซ่อมนั่นซ่อมนี่
ชอบสร้างโน่นสร้างนี่
พวกเขาชอบกีฬา ชอบไปผับ
ครับ
ถ้าไม่นับไปผับก็ใช่
พ่อเธอไม่ไปผับเหรอ
ไม่ครับ ไม่ค่อยไป
ไปไม่บ่อยเท่าปู่จ๋า
- จะล้อฉันตลอดไปเลยสินะ - ใช่
งั้นปู่เธอก็ชอบไปผับมากกว่าเหรอ
ผมไม่รู้
- ผมไม่ได้เจอปู่บ่อยขนาดนั้นแล้ว - แล้วบ่อยแค่ไหน
ก็ทุกวันอาทิตย์ล่ะมั้ง
บางครั้งก็วันธรรมดา เวลาพ่อกับแม่ทำงานกันทั้งคู่
แต่ที่มาเป็นย่ามากกว่า
บ่อยหน่อยก็ช่วงวันหยุด
- เราเคยไปเตเนรีเฟด้วยกันหนหนึ่ง - ในวันหยุดเหรอ
เปล่า เราไปเก็บกล้วย
- ก็ต้องเป็นวันหยุดสิ - โอเค
ฉันไม่เคยเจอใคร ที่สวนฉันกลับว่าไปเก็บกล้วยมาก่อน
อีกอย่างหนึ่งที่ฉันนึกถึง เวลาได้ยินคำว่า "มีความเป็นชาย"
ก็คือวิธีที่คนที่มีความเป็นชายสูง…
นี่เป็นเพราะผมบอกว่าคุณพูดเหมือนยายแก่สินะ
หา
นี่เป็นเพราะผมบอกว่าคุณพูดเหมือนยายแก่
คุณก็เลยเอาแต่พูดเรื่องความเป็นชายอยู่นั่น
ใช่
ตอนที่คุณมาครั้งแรก คุณมีคำถามของจริง
"นี่ถูกต้องไหม เจมี่ เธอรู้ไหมว่าแบบนี้ถูกหรือผิด เจมี่"
แต่ตอนนี้คุณเอาแต่พูดจาไร้สาระ
ขอให้ไม่จริงเถอะ
จริงสิ เพราะครั้งแรกคุณถามอะไรแบบ
"ถ้าหนูตะเภาที่โตเต็มวัยกินลูกตัวเอง แบบนั้นปกติหรือว่าแปลก"
ส่วนตอนนี้ "เธอเรียกขนมปังว่ายังไง"
- ฉันก็แค่สนใจ - มันเหมือนคุณหลอกล่อผม
หลอกล่อเหรอ ให้ทำอะไรล่ะ
พ่อผมเป็นคนดี
โอเคไหม
โอเค ฉันรู้
แค่พูดถึงเขาเฉยๆ ก็พอ
ไม่จำเป็นต้องหลอกล่อ
ก็ได้ ถ้าเธอรู้สึกอย่างนั้น แต่ฉันไม่ได้หลอกล่ออะไรเธอ
- และตอนนี้ผมก็ทำคุณโกรธ - เปล่า
ขอดูโน้ตของคุณหน่อยสิ คุณเขียนถึงผมว่าไง
- เห็นฉันเขียนอะไรหรือไง - แต่คุณต้องเขียน
ใช่
ขอดูที่เขียนหน่อย คุณเขียนว่าไง
เธอดูไม่ได้
- ทนายบอกว่าคุณทำงานให้เรา - พวกเขาไม่ได้พูดแบบนั้น เจมี่
ฉันรู้เพราะฉันถามพวกเขา ตอนที่เธอพูดกับฉันแบบนั้นคราวก่อน
คุณคุยกับพวกเขาเหรอ
ทีมของเธอจ้างฉันมาก็จริง แต่ฉันไม่ได้ทำงานให้เธอ
- คุณบอกอะไรพวกเขา - ฉันเขียนรายงานอิสระ…
พวกเขาบอกอะไรคุณ
รายงานคดีอิสระก่อนการพิพากษา
สำหรับให้ผู้พิพากษาอ่านเพื่อที่จะได้เข้าใจเธอ
รวมถึงความเข้าใจที่เธอมีต่อข้อกล่าวหา
ฉันแค่อยากคุยกับเธอ เจมี่ และฉันอยากให้เธอคุยด้วย
ใช่ ฉันเคยถามอะไรตรงไปตรงมา แต่ฉันคิดว่า…
ฉันทำเธอเบื่อเหรอ
- เปล่า - โอเค
ฉันคิดว่าเธอ และรวมถึงคนอื่นๆ ด้วย
ซับซ้อนเกินกว่าจะใช้คำถามที่ตรงไปตรงมาได้
คราวก่อนเราก็คุยกันได้ดี ขอแบบนั้นอีกทีได้ไหม
เราคุยเรื่องอะไรกันแล้วล่ะ
เราคุยเรื่องเพื่อนเธอ พี่สาวเธอ แม่เธอ คุยเรื่องต่างๆ นานา
- ไม่เห็นจำได้ว่าผมพูดถึงพวกเขา - เธอพูด
เธอพูดด้วยว่ารู้สึกยังไงกับพวกเขา ลิซ่าเป็นไง แม่เธอคิดยังไงกับเธอ
- คราวนี้คุณเลยอยากคุยเรื่องพ่อผม - ฉันอยากคุยหลายเรื่อง
ฉันบอกเธอได้นะว่า ฉันจดคำถามอะไรไว้เพื่อเอามาถามเธอวันนี้
เอาสิ บอกมา
โอเค ฉันอยากคุยเกี่ยวกับเรื่องชกต่อยของเธอ
- มันไม่มีอะไร - ฉันอยากรู้ว่าทำไมเธอถึงมีเรื่อง
- เขาชกผมก่อน - เพราะอะไร
เพราะเรามีปัญหาบางอย่างกัน มันไม่สำคัญหรอก ไม่ใช่ชกต่อยจริงๆ ด้วยซ้ำ
- จะบอกว่าไม่น่าสนใจเหรอ - ไม่เลย
โอเค งั้นเรื่องต่อไป
- อะไรเนี่ย ผมสั่งได้แล้วเหรอ - ก็อาจจะ
ฉันเขียนไว้ด้วยว่าฉันอยากคุยกับเธอ ว่าเธอรู้สึกยังไงกับการเป็นผู้ชาย
คุณอยากมีจู๋กับกระโปกเหรอ
ฉันอยากรู้ว่าเธอรู้สึกยังไงกับการเป็นผู้ชาย
ไม่รู้สิ
เป็นคำถามที่ใหญ่โตเกินไป จริงไหม
ส่วนเรื่องชกต่อยก็จิ๊บจ๊อยไป
เพราะงั้นมันจะเป็นประโยชน์กับฉันมากกว่า ถ้าเราคุยกันไปเรื่อยๆ
แล้วฉันค่อยตบเข้ามาสู่เรื่องอย่างเช่น เธอคิดยังไงกับพ่อและปู่ของเธอ
เธอมองพวกเขาเป็นผู้ชายแบบไหน
แทนที่จะถามว่า "งั้นเจมี่ การเป็นผู้ชายมันรู้สึกยังไง"
ฉันไม่ได้หลอกล่อ
ก็แค่คุยด้วยเฉยๆ
แล้วเธอโอเคไหมถ้าเราจะคุยเรื่องพ่อของเธอ
ขอดูโน้ตของคุณหน่อยได้ไหม คุณเขียนอะไรไว้ เขียนไว้แบบไหน
ไม่ได้
เธอสั่งไม่ได้ขนาดนั้น
พ่อเธอชอบงานที่ทำไหม
พ่อซ่อมห้องน้ำ คุณคิดว่าไงล่ะ
พ่อทำงานหนัก
ทำทีละหลายชั่วโมง รายได้จะดีที่สุด ถ้าพ่อไปซ่อมท่อน้ำนอกเวลาราชการ
เขาเป็นคนตลกไหม
เป็นบางครั้ง
พูดหวานๆ
- ไม่ แบบนั้นมันแปลกๆ - หัวร้อนล่ะ
คงงั้นมั้ง
แล้วเขาจะโกรธถึงขั้นไหน
พ่อไม่เคยตีผม
โอเค พูดต่อสิ
พูดต่ออะไร
- นี่สินะประเด็น - ทำไมเธอคิดว่าเขาหัวร้อน
พ่อก็แค่โกรธ เราก็โกรธกันทุกคน
โอเค นั่นก็โอเค เขาโกรธในแบบปกติ
มีครั้งหนึ่งที่พ่อเคยโกรธจัด แล้วก็ทำลายโรงเก็บของ แต่…
นั่นคือครั้งที่หนักที่สุด
แล้วเธอกลัวไหม
ไม่ ตอนนั้นผมคิดว่ามันตลกดี
ลิซ่าก็ด้วย แล้วแม่ก็ให้เราขึ้นไปข้างบน
แต่ส่วนใหญ่พ่อไม่ได้เป็นแบบนั้น
แทบไม่เคยเลย
แล้วเขาทำอะไรเวลาไม่ได้ทำงาน
นี่เหมือนคุณทดสอบเขาอยู่เลย
เปล่า ฉันแค่สนใจว่าเธอมองเขายังไง
เขาเป็นคนสำคัญในชีวิตของเธอ เป็นบุคคลผู้รับผิดชอบของเธอ
ใช่ เพราะ… พ่อไม่ตัดสิน
พ่อเป็นคนใจดี
ได้รู้แบบนี้ก็ดีใจ
แล้วเขาทำอะไรเวลาไม่ได้ทำงาน
พ่อชอบกีฬาทุกประเภท
แม่พูดตลอดว่าถึงดูลอว์นโบวล์ พ่อก็ทำให้มันสนุกได้
แล้วเธอดูลอว์นโบวล์กับพ่อไหม
ไม่ ไม่ใช่แนวผม
เธอไม่ชอบกีฬาเหรอ
- ไม่ - ไม่ชอบสักชนิด
ครับ ผมเล่นไม่เก่ง แต่… ผมเก่งเรื่องชิ่งคาบพละ
เธอใช้วิธีไหน
ปวดหัวบ้าง เจ็บขาบ้าง
ปวดท้องบ้าง
"ครูครับ ผมเวียนหัว ขอนั่งนะ" อะไรแบบนั้น
แล้ว… พ่อเธอคิดยังไงกับเรื่องนั้น
พ่อ… พ่อไม่…
พ่อไม่รู้
พ่อรู้แค่ว่าผมไม่ชอบเล่นกีฬา
ผมเคย… พ่อเคยพาผมไปเตะฟุตบอล
งาน…
งานแข่งฟุตบอลทุกวันเสาร์
แล้วพ่อก็…
พ่อจะคอยเชียร์ผม แต่…
แต่เวลาผมเล่นพลาด พ่อจะ…
พ่อจะหันไปทางอื่น
ทำเป็นไม่เห็นเหรอ
อาจจะ ไม่ก็…
ไม่ก็พ่อไม่อยากให้ผมเห็นว่าพ่อรู้สึก…
เสียใจ
เสียใจเหรอ
ผมไม่รู้
อับอาย
เธอรู้สึกยังไงเวลาเห็นว่าพ่ออับอาย
- คุณควรพูดว่าพ่อเปล่าสิ - งั้นเหรอ
ใช่
คุณควรพูดว่า "พ่อเขาไม่ได้อับอาย เธอแค่คิดไปเอง เจมี่"
หรือนี่คือสิ่งที่คุณคิดจริงๆ ล่ะ "เขาไม่ควรอับอายในตัวลูก"
- คนอื่นๆ พูดแบบนั้นกับเธอเหรอ - มันแค่เป็นสิ่งที่สมควรพูด
งั้นก็โกหกน่ะสิ
ไม่
ผมไม่รู้ ผมไม่ชอบโกหก
ฉันเองก็ไม่ชอบวิชาพละเหมือนกัน
อืม แต่คุณก็เก่งเรื่องอื่น ใช่ไหมล่ะ
ทำไมเธอคิดแบบนั้น
ก็คุณดูเหมือนจะเก่ง แต่คุณ…
คุณเป็นคนฉลาด เพราะงั้น…
แล้วเธอไม่คิดว่าตัวเองเก่งเรื่องอื่นๆ บ้างเหรอ
ไม่ แต่ไม่เก่งก็ช่างปะไร
รู้สึกแบบนั้นคงทุกข์ใจน่าดู
ไม่เลย
ผมคิดว่าคนส่วนใหญ่ก็คิดแบบนั้น
คนส่วนใหญ่คิดว่าตัวเองห่วยไปซะทุกเรื่องเหรอ
คนส่วนใหญ่คิด
พี่สาวเธอคิดแบบนั้นไหม
ไม่
ลิซ่าฉลาด
พ่อเธอล่ะ
ผมไม่รู้
แต่แม่ผมคิด
แม่เธอคิดว่าตัวเองห่วยทุกเรื่องเหรอ
แม่ทำซันเดย์โรสต์ได้ แต่…
คุณต้องไปถามแม่เอง
- ได้เจอพวกเขาหรือยัง - ครอบครัวเธอเหรอ
- ครับ - ฉันคุยกับพ่อเธอทางโทรศัพท์
- เหรอ - ใช่ เป็นส่วนหนึ่งของการประเมิน
พ่อเป็นไงบ้าง
ก็โอเค เขาเสียใจที่เธอต้องอยู่ที่นี่ แต่ฉันพูดมากกว่านั้นไม่ได้
มันไม่ถูกเลย
ที่ผมต้องอยู่ที่นี่
ขอถามอะไรหน่อยได้ไหม
ได้อยู่แล้ว
- คุณช่วยผมออกไปได้ไหม - เกรงว่าฉันจะช่วยไม่ได้แฮะ
ให้ผมอยู่ในคุกที่ดีหน่อยไม่ได้หรือไง
- ที่ที่ดีกว่านี้มันไม่ว่าง - ที่นี่มันโรงพยาบาลบ้า
- ที่นี่คือศูนย์ฝึกหัดเยาวชน - ฝึกหัด
พวกเขาจะฝึกหัดเราไปทำไม
- เด็กคนอื่นเอาแต่โวยวาย - เธอได้ฟังแล้วนี่
พวกเขาเอาแต่โยกไปเยกมา แหกปากตอนดูโคโรเนชันสตรีต
แหกปากจนจบเรื่อง
เด็กคนหนึ่งสติแตกทุกครั้ง ที่เห็นสตีฟ แมคโดนัลด์ ที่นี่มันบ้า
- นี่คือที่ที่ดีที่สุดสำหรับเธอ - ไรอันได้อยู่บ้านจนกว่าจะขึ้นศาล
ข้อกล่าวหาของไรอันไม่ได้ร้ายแรง
กล่าวหา ทั้งหมดมันเป็นข้อกล่าวหา
ถ้าผมทำจริง ถ้าผมทำร้ายเคที แบบนั้นผมก็เข้าใจ แต่ผมเปล่า
- เท่าที่ฉันเข้าใจ ฉันไม่ใช่คนตัดสิน… - ตอนขึ้นศาล ผมจะถูกย้ายไหม
มันยังไม่มีกำหนดอะไร
รู้ไหมว่าจะเป็นที่ไหน ที่ลอนดอนหรือว่าในท้องที่
นั่งลงได้แล้ว เจมี่ ถ้าเธอไม่นั่ง ฉันคงต้อง…
นั่นคุณไม่รู้ หรือไม่ยอมบอกผมกันแน่
มันยังไม่มีกำหนดอะไรออกมา นั่งลงได้แล้ว
ผมไม่อยากนั่งนี่หว่า
ถ้าเธอไม่นั่ง ฉันก็ต้องยุติการสนทนานี้ซะ
- ผมอาจต้องการก็ได้ - จริงเหรอ
ถ้าผมทำคุณโมโห คุณก็ต้องกลับบ้านแล้วกลับมาใหม่
เจมี่ ถ้าเธอไม่นั่ง…
ผมไม่อยากนั่งโว้ย!
อย่ามาบอกผมว่าต้องนั่งเมื่อไหร่!
ผมจะทำอะไร คุณแม่งไม่มีสิทธิ์…
มองผมสิ!
ผมจะทำอะไร คุณไม่มีสิทธิ์มาบังคับ
จำใส่สมองเล็กๆ ของคุณเอาไว้ซะ!
แม่งเอ๊ย
ทุกอย่างเรียบร้อยดีไหม
- ไม่มีปัญหาอะไรค่ะ - แม่ง
เจมี่
ผมตะโกน ผมขอโทษ
- ให้พาเขาออกไปสักเดี๋ยวไหม - ไม่ค่ะ แต่ฉันจะไปกดชาสักแก้ว
ผมขอช็อกโกแลตร้อนอีกแก้วได้ไหม
- ได้สิ - ไม่ต้องก็ได้นะ
ได้
เขาสร้างปัญหาใช่ไหม
ขอฉันดูในห้องได้ไหม
- ไม่มีเสียงนะ - ไม่เป็นไร ได้หรือเปล่า
ได้ครับ บ้านผมก็เหมือนบ้านคุณ คนสเปนพูดประมาณนี้
- เชิญเลย - ขอบคุณ
คุณเห็นอะไร
คุณมองหาอะไรอยู่เหรอ พวกภาษากายอะไรงี้ไหม
ตอนนี้ผมอ่านหนังสือเกี่ยวกับเรื่องนั้นอยู่
พี่สาวผมให้มา
รู้ใช่ไหม
คนเราชอบปิดบัง
ผมรู้ว่าผมไม่จำเป็นต้องบอกคุณ แต่…
คนเราปิดบังหลายอย่างเอาไว้
และบางทีร่างกายก็จะบอกความจริง
- ผ่านใบหน้า… - ค่ะ อาจใช่
ผมคงทำสิ่งที่คุณทำไม่ได้
ฉันเองก็ทำงานของคุณไม่ได้แน่
อยากสลับงานกันไหมล่ะ
คุณทำงานกี่ชั่วโมง
เงินเดือนเท่าไหร่
- เบี้ยเลี้ยงวันหยุดเท่าไหร่ - ไม่ล่ะ ปกติฉันชอบงานตัวเอง
อืม
ผมเกลียดงานผม
คุณทำงานตัวเองต่อคงดีกว่า
ค่ะ
ฉันต้องการแค่นี้แหละค่ะ
ทำให้เต็มที่
- ยินดีที่ได้ช่วย - ขอบคุณ
ขอบคุณ
คุณจะสบายใจกว่าไหมถ้าผมอยู่ด้วย
ไม่ค่ะ แบบนั้นคงไม่ดี
เอาล่ะ เจมี่ ฉันไม่ใช่ตำรวจ ฉันไม่ได้มาล้วงคำสารภาพจากเธอ
ฉันมาที่นี่เพื่อทำความเข้าใจ ฉันรู้ว่าเธอคิดว่าฉันกำลังหลอกล่อเธออยู่
บอกไปเป็นชาติแล้วนะ
ฉันมาที่นี่เพื่อทำความเข้าใจสิ่งที่เธอเข้าใจ
และผมก็เข้าใจ
ว่าคุณจำเป็นต้องเข้าใจสิ่งที่ผมเข้าใจ
ว่ามาสิ
ถามคำถามมา
จากนี้ผมจะทำตัวดีขึ้น
โอเค
ถ้างั้น อีกเรื่องหนึ่งที่ฉันนึกถึง
เกี่ยวกับคำว่า "ความเป็นชาย"
คือชายที่มีความเป็นชายสูงรู้สึกยังไงต่อผู้หญิง
- กลับมาเรื่องนั้นอีกแล้วสินะ - ใช่ ได้หรือเปล่าล่ะ
ได้สิ
คุณอยากจะเข้าใจความเข้าใจที่ผมมีต่อผู้หญิง
- ฉันลืมช็อกโกแลตร้อนของเธอ - ไม่เป็นไร
- ฉันไปเอาให้ - ไม่ต้อง… นั่งเถอะครับ
ไม่เป็นไร ผมไม่ควรได้รับ
ผมตะโกน
ถามคำถามเถอะ จะเรื่องผู้ชาย ผู้หญิงหรืออะไรก็แล้วแต่
เธอต้องมีมุมมองเรื่องผู้ชายผู้หญิงอยู่แล้ว
พ่อเธอปฏิบัติยังไงกับแม่
- คิดจะเล่นงานพ่อผมอีกแล้วเหรอ - เปล่า ไม่ได้เล่นงานเขา
พ่อผมดีกับแม่
เธอบอกว่าพ่อพังโรงเก็บของ
ใช่ แต่พ่อแค่โมโหตัวเอง พ่อไม่เคยตีแม่
เขามีคุยกับผู้หญิงคนอื่นบ้างไหม
- หา - เขาเป็นมิตรกับผู้หญิงคนอื่นไหม
อะไรเนี่ย ไม่
พ่อผมรักแม่
เปล่า ที่ฉันถามคือเขามีเพื่อนผู้หญิงไหม
ไม่ เพื่อนพ่อก็คือเพื่อน
และเป็นชายล้วน
แล้วมันผิดเหรอ นี่หมายความว่าไง
ไม่ มันไม่ผิด
นึกว่าเราคุยเรื่องพ่อกันจบแล้วซะอีก
- เจมี่ ฉันแค่พยายามจะเข้าใจ… - เข้าใจ
ผมรู้ แต่… นี่มันไม่เกี่ยวอะไรกับพ่อเลย
โอเค ก็ได้
- แล้วเธอมีเพื่อนผู้หญิงบ้างไหม - ไม่มี
งั้นก็เหมือนพ่อ เพื่อนเธอเป็นผู้ชายหมด
รู้ไหม จิตแพทย์อีกคนเขาถามคำถามที่ปกติกว่านี้
- โอเค - อยากรู้คำถามไหม
ฉันรู้ไม่ได้
ผมแค่พูดเฉยๆ
ฉันรู้ไม่ได้ เจมี่ ข้อสรุปของฉันต้องเป็นอิสระ
ก็ได้ โอเค ผมจะไม่พูดอะไร
เธอคิดยังไงกับผู้หญิง
ผมชอบพวกเขา
แต่เธอพูดเอง เธอไม่ได้เป็นเพื่อนกับพวกเขา
แต่ผมก็ไม่ใช่คนโง่
- เธอชอบผู้หญิงหรือเปล่า - ชอบสิ ผมไม่ใช่เกย์
เราสรุปกันแล้วว่าเธอไม่มีแฟน
ครับ
ฉันเหมือนจะไม่เคยถามเรื่องนี้ เธออยากมีแฟนไหม
ใครไม่อยากบ้างล่ะ
ถ้าเธอมีแฟน เธอจะทำอะไรกับเขา
หมายความว่าไง
ก็เช่นจะพาเขาไปเดตไหม ถ้าพาไป เธอจะพาไปไหน
ไปดูหนัง
ไปดูหนังแนวไหน
สยองขวัญ
ต้องอายุ 15 ก่อน
พวกเขาเช็กไม่ละเอียด เราเข้าไปได้
หลังดูหนังจบล่ะ เธอจะ…
พาเขาไปเดินเล่นไหม หรือพากลับบ้านเลย
ไม่
ไม่ตรงกลับบ้าน
เธอจะอยากจูบเขาไหม
คุณถามคำถามพวกนี้ได้ด้วยเหรอ
ในวิชาพัฒนาทักษะชีวิตไม่มีคุยเรื่องนี้เหรอ
เธอคิดว่าโดยปกติแล้วเนี่ย
คนวัยเธอควรมีปฏิสัมพันธ์ทางเพศ กับผู้หญิงหรือผู้ชายในระดับไหน
- บอกแล้วนะว่าผมไม่ใช่เกย์ - ก็ไม่ได้บอกว่าเธอเป็น
- อยากให้ผมตอบจริงเหรอ - ถ้าตอบได้น่ะนะ
ไม่รู้สิ ก็คงสัมผัส จูบ
ที่ว่าสัมผัสหมายความว่าไง
ก็จับของสงวน
หน้าอกเหรอ
- ใช่ - บั้นท้ายเหรอ
- ใช่ - ปากช่องคลอดล่ะ
อวัยวะเพศน่ะ
ไม่รู้สิ ใช่มั้ง
- ไม่ดีมั้ง - ก็บอกว่ามั้ง
แน่ใจเหรอว่าคุณถามคำถามพวกนี้ได้
งั้นเธอก็คิดว่ามันปกติสินะ ที่เด็กผู้ชายซึ่งชอบเพศตรงข้ามวัย 13
จะสัมผัสหน้าอกหรือบั้นท้ายของเด็กผู้หญิง
นอกหรือในร่มผ้าล่ะ
ในร่มผ้า
มั้ง
ส่วนใหญ่ก็ข้างนอก
จริงๆ ผมทำมาหมดแล้ว ทั้งจูบทั้งสัมผัส
โอเค
แล้วก็มีเด็กผู้หญิงสองคนเปิดนมให้ผมดู หน้าอกน่ะ
ไม่เป็นไร ไม่ต้องใช้คำของฉันก็ได้
และผมก็สัมผัสมัน
โอเค
มีคนหนึ่งจับแหนมของผมด้วย
ผ่านกางเกงนะ
โอเค
ผมว่าเขาชอบมัน
แล้วเธอชอบไหม
ชอบสิ
ก็ไม่เท่าไร
เธอไม่ชอบเหรอ
ผมไม่รู้
ในห้องนี้ไม่มีคำตอบไหนถูกหรือผิด เจมี่
เธอก็รู้ แค่พยายามตอบตามความจริงให้มากที่สุด
ครับ
มันไม่ใช่เรื่องจริง
- ไม่มีคนจับเป้ากางเกงเธอเหรอ - ไม่มีครับ
แล้วเรื่องเด็กสองคนที่เปลือยท่อนบนให้เธอดูล่ะ
ไม่จริง แต่…
- ผมเห็นในรูป - รูปวาบหวิวเหรอ
เปล่า ไม่ใช่รูปวาบหวิว
นั่นใครๆ ก็ดู
มันเป็นรูปเด็กสองคนในรุ่นที่ผมเคย… ที่ผมรู้จัก
เธอเห็นรูปเด็กผู้หญิงสองคนในรุ่นเปลือยท่อนบน
ใช่
พวกเขาจะดีใจไหมที่เธอเห็นรูปพวกนั้น
คนอื่นๆ ก็ดู
หนึ่งในสองคนนั้นคือเคทีใช่ไหม
หา
- คุณรู้ได้ยังไง - เธอรู้สึกยังไงที่เห็น
- ไม่ๆ คุณเดาออกได้ไง - ฉันไม่ได้เดา ฉันถามมา
และตอนนี้ฉันอยากรู้ว่าพอเห็นแล้วเธอรู้สึกยังไง
- ถามว่าผมแข็งไหมน่ะเหรอ - ฉันถามว่ารู้สึกยังไง
ก็ชอบน่ะสิ นี่เราคุยอะไรแบบนี้กันได้เหรอ
เธอรู้สึกยังไงตอนดูรูปเปลือยของคนอื่น
คุณคิดว่าไงล่ะ
ถ้าให้เจาะจง เธอรู้สึกยังไง ตอนดูรูปเปลือยของคนรู้จัก
ไม่รู้สิ ก็รู้สึกดี
มีอำนาจเหรอ
- มันทำให้เธอรู้สึกมีอำนาจไหม - ไม่
แบบนั้นมันแปลกๆ
เธอเคยชอบเคทีไหม
เขาไม่ใช่สเปกผม
งั้นก็คือไม่
เขาค่อนข้าง…
ไม่ได้ว่านะ แต่เขาแบนเรียบ
อืม
ทุกคนพูดเหมือนกัน คนที่ดูรูปน่ะ ไม่ใช่แค่ผม
รูปถูกส่งต่อๆ กันไปทั่วโรงเรียน ทางสแนปแชต
รูปเขา
ครึ่งท่อนบน
แต่ไม่มีอย่างอื่นนะ
เขาส่งไปให้ฟิดเจ็ต แล้วหมอนั่นก็ส่งต่อ
ทำไมเขาถึงส่งให้ฟิดเจ็ต
ไม่รู้สิ เขาชอบหมอนั่น
งั้นเขาก็พยายามจีบฟิดเจ็ต
ผมว่าฟิดเจ็ตคงขอ
แต่หมอนั่นคงไม่ได้รูปเพิ่มแล้วล่ะ
ใช่ เพราะเคทีตายแล้ว
ไม่
ผมไม่ได้หมายถึงรูปจากเคที
ผมหมายถึงรูปจากสาวคนอื่นๆ
จะไม่มีใครส่งรูปให้เขาอีก เพราะพอได้ไปแล้ว หมอนั่นไม่ระวัง
โง่สิ้นดี
งั้นเธอก็คิดว่าเขาควรสะสม รูปของสาวๆ คนอื่นให้ได้เยอะกว่านี้
ก่อนจะส่งต่อให้กับเพื่อนผู้ชายสินะ
ครับ ไม่รู้สิ
แล้วทำไมคุณถึงพูดว่า "เคทีตายแล้ว" ล่ะ
เพราะเขาตายแล้ว
เจมี่ เมื่อกี้ฉันถามว่าเธอชอบผู้หญิงไหม
แล้วเธอคิดว่าผู้หญิงชอบเธอบ้างไหม
นั่นมันคำถามอะไรกัน
เธอคิดว่าไง คิดว่าพวกเด็กผู้หญิงชอบเธอไหม
ไม่
ต้องไม่อยู่แล้ว
ทำไมตอบเด็ดขาดแบบนั้น
เพราะผม…
ผมหน้าตาน่าเกลียด
เรื่องนั้นทำให้เธอรู้สึกยังไง
- คุณควรบอกว่าผมไม่ได้น่าเกลียดสิ - ฉันคิดยังไงไม่สำคัญ
เออ คุณไม่พูดอะไรที่คนปกติเขาพูดกัน
ถ้าฉันพูดแบบนั้น เธอจะรู้สึกยังไง
ผมแค่ไม่รู้ว่าทำไมคุณถึงไม่พูดจาเหมือนคนอื่นๆ
เธอคิดว่าฉันควรแย้ง ตอนที่เธอบอกว่าพ่อเธออับอาย
และตอนนี้ฉันก็ควรแย้ง ที่เธอคิดว่าตัวเองน่าเกลียดสินะ
ผมไม่รู้
ฉันสนใจข้อเท็จจริงที่ว่า เธอมองว่าตัวเองน่าเกลียด เจมี่
ใช่ ผม…
ผมมันน่าสนใจเนอะ
ที่ฉันสนใจ
ก็เพราะความคิดเธอสำคัญกับฉัน มากกว่าความจริง โอเคไหม
เธอรู้สึกยังไงเรื่องที่หน้าตาน่าเกลียด
เป็นคุณจะรู้สึกยังไงล่ะ
คุณไม่รู้หรอก
- เพราะคุณไม่ คุณโคตรสวย - มันไม่เกี่ยวกับฉัน เจมี่
- คุณไม่คิดว่าตัวเองสวยเหรอ - ฉันไม่ใช่คนที่น่าสนใจในห้องนี้
คุณไม่คิดว่าตัวเองสวยเหรอ คุณคิดว่าผมน่าเกลียด
ถ้าเธอลองคิดดู ฉันมีเหตุผลดีๆ ที่ไม่ออกความเห็นในเรื่องพวกนั้น
- ดีตายแหละ - ฉันอยากเข้าใจเธอ
เพื่อเข้าใจสิ่งที่ผมเข้าใจเกี่ยวกับสิ่งที่ผมเข้าใจ
ใช่
- กับอีกคนไม่เห็นยากแบบนี้ - โอเค
ตอนที่เขาเช็กว่าผมเข้าใจไหมมันง่ายกว่านี้มาก
- เราถึงต้องมีความเห็นจากสองคน - สิ่งที่ผมทำลงไปน่ะ
ไปให้พ้นนะ! เมื่อกี้ผมไม่ได้พูดนะโว้ย
คุณแม่งเอาคำนั้นมายัดปากผม นี่มันเหมือนกับดักชัดๆ
- คุณมัน… - เจมี่
เมื่อกี้มันอะไร
หา
เมื่อกี้แม่งคืออะไร
ส่งซิกให้เขาไปอย่างกับเป็นควีนเลยเนอะ
ฉันอยากให้เธอนั่งลง
แม่งเอ๊ย
แม่ง
ให้ตายเหอะ
- เธอจะนั่งลงไหม - ไปให้พ้น
แม่งเอ๊ย
แม่ง
เสร็จหรือยัง
ก็ได้
แม่งนั่งก็ได้
พอใจยังล่ะ
ว่าไง
คุณจะไปแล้วใช่ไหม
จะไปหรือยัง
อยากให้ฉันไปเหรอ
มันไม่ได้ขึ้นอยู่กับผมนี่
ถ้าเธออยากให้ฉันไปนะเจมี่ ฉันไปก็ได้
มีรอบหนึ่งที่เราคุยกัน เธอบอกว่า
เธอมีเพื่อน ทอมมี่กับไรอัน
แต่เธอไม่คิดว่าตัวเองเป็นที่ชื่นชอบ
ใช่
เธอบอกว่าเธอถูกกลั่นแกล้ง พวกเธอทั้งสามคนถูกกลั่นแกล้ง
คนแบบคุณนี่ชอบพูดเรื่องกลั่นแกล้งเนอะ
เธอบอกว่าทอมมี่ถูกเรียกว่าราวด์พาวนด์
เพราะแม่เขาซื้อของที่ร้านพาวนด์แลนด์
ใช่ แต่แม่เขาไม่ได้ซื้อที่นั่น
ส่วนไรอันถูกเรียกว่าไอ้โง่
ไรอันน่ะโง่จริง
เรื่องนั้นถือว่าจริงอยู่
- พวกเธอสามคนรู้สึกเหมือนถูกคว่ำบาตร - ต้องใช้คำยากด้วยสินะ
เธอบอกว่าบางครั้งก็ลงมือแบบถึงเนื้อถึงตัว
มีคนถ่มน้ำลายใส่เธอจากหน้าต่างห้องเรียน
ถูกขัดขาบ้าง ถูกผลักบ้าง
ใช่
- เธอถูกตั้งฉายาแย่ๆ ถูกทำร้ายร่างกาย - ไม่ แค่ถูกขัดขาและถ่มน้ำลายใส่
ทีนี้คำถามของฉัน เจมี่ ทำไมเธอมีบัญชีอินสตาแกรม
หา
- ผมต้องใช้ - ทำไมล่ะ
จะได้ไปส่องบัญชีคนอื่น
ถ้าไม่มีบัญชีก็ส่องไม่ได้
ใช่ และเธอก็กดติดตามผู้หญิงหลายคน ในอินสตาแกรม พวกนางแบบ
ใช่
แต่เธอไม่ลงรูปก็ได้นี่ แล้วทำไมเธอลง
หมายถึงลงรูปตัวเองน่ะ
ไม่รู้สิ ทำไม่ได้เหรอ
ได้
แต่เธออยากพิสูจน์ว่าพวกขี้รังแกคิดผิดหรือเปล่า ถึงลงรูปที่กำลังสนุกกับทอมมี่และไรอัน
อะไรนะ ไม่
เธอลงรูปที่เธอสนุกกับครอบครัว
ผมไม่มีทางลงรูปที่ถ่ายกับที่บ้านหรอก
ถ้ามันมีล่ะก็ นั่นเป็นเพราะพี่ผมแท็กผมมา
เธอคิดว่าอาจมีคนมากดไลก์รูปของเธอใช่ไหม
แล้วเธอก็อาจจะได้คุยกัน หาเพื่อนใหม่ รู้จักสาวสักคน
เปล่าเลย นี่คุณพูดอะไรเนี่ย
และเคทีก็มาคอมเมนต์รูปเธอหลายครั้ง
ใช่
คุณทำอะไรน่ะ
นี่อะไร
เถิบไป
นี่คือที่เขาพิมพ์
ไม่ เขาอนุญาตให้คุณถามเรื่องพวกนี้เหรอ
- ดิลลอนเห็นว่าคำถามพวกนี้เหมาะสมเหรอ - ใช่
เขาอนุมัติ ฉันถามเธอ เรื่องความสัมพันธ์ใกล้ชิดได้ เจมี่
แต่ถ้ามันทำให้เธออึดอัดใจ หรือถ้าเธอมีคำถามอะไร
ในศูนย์นี้มีคนที่ช่วยเธอได้อยู่ โอเคนะ
เคทีพิมพ์แบบนี้ในฟีดเฟซบุ๊กของเธอ
เฟซบุ๊กเหรอ
อินสตาแกรม
คุณโอเคไหมเนี่ย
หน้าคุณแดงๆ
ที่ผมตะคอกทำให้คุณกลัวเหรอ
- เขาพิมพ์อย่างนี้ในอินสตาแกรมเธอ - ผมแค่ 13 เอง
ผมว่าผมก็ไม่ได้ดูน่ากลัวขนาดนั้น
- บอกหน่อยว่าอีโมจิพวกนี้คืออะไร - ขายหน้าไหมล่ะนั่น
ที่กลัวเด็กอายุ 13 น่ะ
อีโมจิพวกนี้หมายถึงอะไร เจมี่
รูปถั่วแดงหมายถึงอะไร นี่คือถั่วแดงใช่ไหม
เขาทำเหมือนกับว่าผมอยู่ในกลุ่มสัจธรรมพวกนั้น
กลุ่มสัจธรรมอะไร
ก็พวกที่บอกว่าผู้หญิงไม่ต้องการเราและไม่สนใจ
- แล้วเธออยู่จริงไหม - เปล่า
แต่ก็รู้แนวคิดของพวกเขา
ใช่ เพราะทุกคนเอาแต่พูดถึงมัน
เรื่องอินเซลน่ะ ผมเลยลองหาดู แต่ผมไม่ชอบ
และเขาก็ใช้อีโมจิพวกนี้ เพื่อบอกว่าเธอเป็นอินเซลเหรอ
ครับ
เธออธิบายทั้งหมดนี่ได้ไหม
อยากได้ความรัก แต่ไม่มีวันได้
เจ็บคอชะมัดเลย
ยาเม็ดสีแดง ระเบิด
นี่เหมือนกับยาเม็ดสีแดง
ส่วนนี่ก็เรื่อง 80 ต่อ 20
เรื่อง 80 ต่อ 20 คืออะไร
ก็ 80 เปอร์เซ็นต์ของผู้หญิงทั้งหมด จะชอบผู้ชายแค่ 20 เปอร์เซ็นต์ของทั้งหมด
แต่ผมคิดว่าเรื่องนี้พวกเขาพูดถูก
แล้วก็มีคนมากดไลก์คอมเมนต์เขาเยอะเลย
ใช่ พวกนั้นคิดว่ามันตลก
มันคงโหดร้ายกับเธอมากเลยสินะ
คงงั้นมั้ง
แล้วเขาทำแบบนี้กับคนอื่นไหม
- ไม่ - งั้นทำไมเขาถึงทำกับเธอล่ะ
เพราะผมหน้าตาน่าเกลียด
- เธอคิดว่านั่นคือเหตุผลเหรอ - คงเพราะผมน่าเกลียดที่สุด ก็เลย…
แล้วเคยไปถามเขาตรงๆ ไหม
- เคย - เธอบอกเขาว่าไง
ไม่รู้สิ "ฉันไม่ได้เป็นแบบที่เธอพูด" ไม่ก็…
แล้วเขาตอบว่าไง
เขาแค่…
เขาแค่ยิ้มแล้วบอกว่า "โอเค"
แล้วก็เดินไป
แล้วเธอไม่เคยคิดจะบอกใครเลยเหรอ
- ตอนนี้มันสายไปหน่อยมั้ง - มันคงเจ็บปวดน่าดู
ผมไม่ได้ฆ่าเขา
คุณคิดว่าผมทำเพราะเห็นคลิป แต่คลิปวิดีโอมันเชื่อไม่ได้แล้ว
เป็นข่าวปลอมทั้งนั้น
- ฉันไม่ได้จะมาตัดสินเธอ - ผมไม่ได้ฆ่าเขา
เขามันร้าย ขนาดคุณเองก็ดูออก
ผมน่าจะฆ่าเขา แต่ก็ไม่ได้ฆ่า ผมแค่…
ที่ผมทำ…
ที่ผมทำมีแค่…
ดูคุณสิ
คุณหวังว่าผมจะพูดอะไรที่มันสำคัญ
สิ่งที่ผมทำ…
มีแค่ชวนเขาไปเดตหลังเกิดเรื่องรูปหลุด
ผมบอกว่าเสียใจด้วยที่พวกนั้นทำแบบนั้นกับเขา
ให้ทุกคนเห็นนมเขา หน้าอกเขาน่ะ
ผมถามเขาว่าอยากไปงานเทศกาลกับผมไหม
นั่นแหละ
ผมคิดว่าเขาอาจกำลังอ่อนแอ ไม่ก็…
ผมคิดว่าเขาอาจกำลังอ่อนแอ
เพราะทุกคนเรียกเขาว่าอีร่าน
เรียกว่าไม้กระดานหรืออะไรแบบนั้น ผมคิดว่าในตอนที่เขากำลังอ่อนแอ
เขาอาจจะชอบผมก็ได้
ฉลาดเนอะ ว่าไหม
ชวนเขาเดตในตอนที่คนอื่นๆ ไม่ชอบเขาน่ะเหรอ
ผมไปบอกเขาว่าเสียใจด้วย ไอ้ฟิดเจ็ตมันเฮงซวย
และบอกว่าผมพาเขาไปงานเทศกาลได้
พออ่อนแอก็เลยใจง่าย นั่นเหรอทฤษฎีเธอ
ใช่
ไหนเธอบอกว่าไม่ชอบเขาไง
เขาแบน นั่นความจริง แต่ผมไม่ติด แบนก็ไม่เป็นไร
ผมใส่ชุดวอร์มตัวที่ดูดีที่สุดที่หาได้ และ…
ผมไม่รู้ว่าทำไมผมบอกคุณเรื่องนี้ แต่ผมบอกเขาว่า
"ไปงานเทศกาลกันไหม"
แล้วเขาตอบว่าไง
เขาแค่…
เขาหัวเราะและบอกว่า "ฉันไม่ได้สิ้นหวังขนาดนั้นย่ะ"
แล้วข้อความอีโมจิก็มาหลังจากนั้น
ใช่
ก็คือเขาเล่นงานเธอ ที่กล้าคิดว่าจะชวนเขาไปเดตได้
- คุณพูดเองนะ - เธอคิดว่าไม่ยุติธรรมใช่ไหม
คุณก็คิดว่าเขาร้าย
ใช่ไหม
ที่ทำแบบนั้นน่ะ
คุณคิดว่าเขาเป็นนังตัวแสบขี้รังแก
คุณคิดว่าเขาเป็นแบบนั้นใช่ไหม
แต่นั่นแหละประเด็น
คืนนั้นผมไม่ได้แตะเนื้อต้องตัวเขาเลย
ผมแตะต้องเขาได้ แต่ผมไม่ทำ ผมแค่…
ผมมีมีด เขากลัว แต่ผมไม่ทำแบบนั้น
ผมจะแตะต้องส่วนไหนของเขาก็ได้ ผมอยากทำนะ แต่ผมไม่ทำ ผมแค่…
เด็กผู้ชายส่วนใหญ่คงจับไปแล้ว
นั่นเลยทำให้ผมเป็นคนดีกว่า
ว่าไหมล่ะ
ผมไม่ได้คิดแบบนั้นจริงๆ หรอก ผมแค่เหนื่อยน่ะ
ผมพูดมากไปแล้ว ผมเหนื่อย ผมแค่…
ผมเหนื่อยเป็นบ้าเลย
ผมไม่ได้ฆ่าเขา
เจมี่ เธอเข้าใจไหมว่าความตายคืออะไร
- หา - เข้าใจไหมว่าความตายคืออะไร
ครับ
เธอเข้าใจไหมว่าเคทีตายแล้ว ฟื้นกลับมาไม่ได้อีกแล้ว
ผมไม่ได้ทำนะ
ไม่ว่าเธอจะอ้างว่าเขาเป็นคนยังไง…
- ผมไม่ได้จะบอกว่าเขาร้าย - ไม่ว่าเธอจะอ้างยังไง เขาก็ตายแล้ว
และใครก็ตามที่ฆ่าเขา
ก็ดับความเป็นไปได้ในอนาคตของเขาไปด้วย
ผมไม่ได้ตั้งใจจะว่าร้ายเขา
- เจมี่ ฟัง เธอเข้าใจไหม - เขาไม่ชอบผม
เข้าใจ ผมไม่ได้โง่
- เข้าใจใช่ไหมว่าการฆ่าเป็นอาชญากรรม - ครับ
เธอเข้าใจใช่ไหมว่าถ้าถูกตัดสินว่าผิด เธอจะต้องเข้าสถานพินิจ
- ใครไม่รู้บ้างล่ะ - แล้วรู้ใช่ไหมว่าใครเป็นคนตัดสินเรื่องนั้น
- ผู้พิพากษา ลูกขุน - โอเค
เจมี่ นี่คือการคุยกันครั้งสุดท้ายของเรา
อะไรนะ
- ที่ฉันอยากให้เธอทำก็คือ… - ทำไมกัน
ถ้าได้ข้อเสนอเกี่ยวกับบริการทางสุขภาพจิต ฉันอยากให้เธอรับไว้
- ทำไมกัน - มันน่าจะเป็นประโยชน์ต่อเธอ
- ไม่เอาหรอก - นั่นคือสิ่งที่ฉันคิด
แล้วคุณก็จะกลับมาหาผมใช่ไหม
น่าเสียดาย ฉันมีงานที่อื่น
- งั้นมันก็จบแล้วล่ะสิ ทุกอย่างเลย - หวังว่าเธอจะเก็บคำพูดของฉันไปคิดนะ
- ขอบคุณที่สละเวลา - ขอบคุณที่สละเวลาเหรอ
- แฟรงก์คะ ฉันขอบคุณมากที่เธอเล่า… - คุณคิดว่าผมพูดจริงใช่ไหม
- จะบอกผู้พิพากษาหรือเปล่า - ฉันคิดว่าเธอพูดความจริง ใช่
แต่ที่ฉันจะชี้แจงต่อศาลคือความเข้าใจของเธอ
ความเข้าใจของผม เออ
- มันเหมือนคุณคิดจะไปก็ไป - เปล่าเลย
- แต่ผมรู้สึกอย่างนั้น - พอได้แล้ว
ไม่ เรายังคุยกันไม่จบ
- จบแล้ว ขอบคุณค่ะแฟรงก์ - ไม่
ขอถามอะไรหน่อยได้ไหม
ได้สิ
คุณชอบผมไหม
- ฉันมาในฐานะมืออาชีพ เจมี่ - แล้วคุณไม่คิดแบบนั้นเหรอ
- หน้าที่ฉันคือประเมินเธอ - เพราะผมชอบคุณ
ไม่ได้ชอบแบบชู้สาว ชอบในฐานะคนคนหนึ่ง
- โอเค ไอ้หนู มาได้แล้ว - คุณไม่ชอบผมสักนิดเลยเหรอ
งั้นคุณคิดยังไงกับผมล่ะ
- ตัดสินใจสิ เร็วเข้า - นี่เป็นประโยชน์มากจริงๆ
อย่าไปบอกพวกนั้นว่าผมทำนะโว้ย!
- อย่าเชียวนะ! - เฮ่ยๆ ไม่เอา
แม่งอย่าเชียวนะ… ปล่อยฉันสิวะ อย่าเชียวนะ
- เฮ่ย - แม่งเอ๊ย
- มาเถอะ เจมี่ ขอล่ะ - คุณไม่ชอบผมสักนิดเลยหรือไง
โอเคนะ เจมี่ มาเถอะ
- งั้นคุณคิดยังไงกับผมล่ะ - โอเคๆ
บอกพ่อผมทีว่าผมสบายดี
บอกพ่อผมทีว่าผมโอเค
- บอกพ่อผมว่าผมสบายดี - เจมี่ ใจเย็นๆ
- บอกเขาว่าผมสบายดี - นี่
บอกเขาว่าผมโอเค ขอร้องล่ะ
ให้ตายเถอะ
คำบรรยายโดย วรพล ถาวรวรานนท์